Сабиймтхьэ махуэм зы сыхьэткIэ е тIукIэ удэлажьэкIэ зэфIэкIыркъым
Зи ныбжьыр школ кIуэгъуэм нэмыса сабийхэм я къэухьым щыхэбгъэхъуэн, абы хуэхьэзыру курыт еджапIэм щIэтIысхьэн папщIэ зыщебгъэужьын, «Сэ езым» фIэщыгъэр зиIэ центр иджыблагъэ Налшык къалэ къыщызэIуахащ.
Къыхэгъэщыпхъэщ мыр Кавказ Ищхъэрэ федеральнэ округым япэу къыщызэ Iуахыу зэрыщытыр, IуэхущIапIэм зэрыщрагъэджэну методикэр зэхэзылъхьа егъэджа -кIуэ цIэрыIуэ, «Сэ езым» центрым и унафэщI Алексеевэ Юлие и нэIэ тету Iуэхур ешэжьа зэрыхъуар.
IуэхущIапIэм Кавказ Ищхъэрэм щиIэ къу дамэм и унафэщI Сэрахъэ Алан зэрыжиIэмкIэ, ар зэрылэжьэну программэр убзы хуауэ щытщ, егъэджакIуэхэри абы хуагъэхьэ зыращ, ныбжькIэ зэхуэмыдэ сабийхэм зэра дэлэжьэну дидактическэ лэжьыгъэхэри яIэщ.
Мыбы къекIуалIэ хъунущ зи ныбжьыр мазибгъум ит сабийхэм я деж къыщыщIэдзауэ илъэсиблым итхэм нэс. ЦIыкIухэр зэреджэну программэр илъэсым тещIыхьауэ щытщи, зэIущIэхэр адэ-анэм къызэрыхахым хуэдэу, тхьэмахуэм зэ, е нэхъыбэрэ драгъэкIуэкIынущ.
Зи ныбжьыр илъэс иримыкъуа сабийм сыт ебгъэщIэфынур жыпIэу уфIэгъэщIэгъуэнынкIэ хъунущ, ауэ а ныбжьым щитым деж сабийм и зэхэщIыкIым зиужьын щIедзэри, плъыфэхэр, щытыкIэхэр зэхигъэкIыфу ирагъэсэнущ. АдэкIэ, я ныбжьым теухуауэ сабийхэм псэлъэкIэ, гупсысэкIэ, бжэкIэ, тхэкIэ ирагъэщIэнущ. Дэтхэнэ лэжьыгъэми зэрыбгъэдыхьэну щIыкIэр джэгукIэ зэмылIэужьы гъуэхэмкIэщ.
IуэхущIапIэм къекIуалIэ сабийхэр зэрытхэну, зэреджэну, зэрылэжьэну Iэмэпсымэхэр псори езым къыщыбгъуэтынущ.
Сабийхэм я закъуэкъым егъэджакIуэхэр зыдэлэжьэнур, атIэ адэ-анэхэри Iуэхум къыхэшауэ щытынущ, сыту жыпIэмэ сабийм тхьэ махуэм зы сыхьэткIэ е тIукIэ удэлажьэкIэ зэфIэкIыркъыми, унэми зэрызыщрагъэужьыну Iэмалхэм теухуа чэнджэщхэр иратынущ.
Сэрахъэм зэрыжиIэмкIэ, адыгэбзэм, адыгэ хабзэм ехьэлIа дерсхэр щекIуэкIын хуэдэу, адыгэбзэмкIи къудамэ къызэIуихыну и мурадщ.
ЩIэныгъэм и махуэм зи бжэр зэIузыха, лъэбакъуэщIэ зыча IуэхущIапIэм ехъулIэныгъэхэр иIэу куэдрэ лэжьэну ди гуапэщ.
ХЬЭРЭДУРЭ Аллэ.
